oliverkinch/danmarks-statistik huggingface dataset:
Mindre stigning i antallet af konkurser i juli

7. august 2023

Ændret 15. august 2023 kl. 12:40

Afsnit 2 på side 1 var desværre fejlbehæftet pga. forkerte beregninger af konkurstallene for branchegrupperne for perioden januar-juli 2023, hvorfor sammenligningerne af 2023 med 2021 og 2022 var forkerte. Fejlen gjorde sig også gældende for 2023-værdierne i figur 2. Teksten er markeret med rød.

Vis hele teksten »
« Minimer teksten

Der var 285 erklærede konkurser i juli blandt aktive virksomheder, når der korrigeres for normale sæsonudsving, og det er 3,0 pct. flere end i juni. Konkurserne medførte 881 tabte job. I perioden maj-juli var antallet af konkurser i aktive virksomheder 2,6 pct. højere end i februar-april, mens jobtabet i faktiske tal var 33,5 pct. lavere. Niveauet for konkurser er fortsat højt med 250-270 konkurser pr. måned det seneste år. Konkurser blandt de aktive virksomheder, der har fået momslån (momslånene 1, 2 og 3), udgjorde 41,0 pct. af det faktiske antal konkurser i de aktive virksomheder i perioden januar 2022 - juli 2023. Det var 1.901 ud af 4.638 konkurser. Der er i denne artikel fokus på udviklingen i antallet af konkurser i aktive virksomheder inden for udvalgte branchegrupper siden 2020.

Konkurser  juli 2023

7. august 2023 - Nr. 272

Hent som PDF

Næste udgivelse: 7. september 2023

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Fald i svinebestanden

7. august 2023

Ændret 07. august 2023 kl. 10:39

Der var desværre fejl i første figur, hvor der manglede decimaler. Den er nu rettet.

Vis hele teksten »
« Minimer teksten

Den danske svinebestand var på 11 mio. svin den 1. juli 2023. Det er lidt under 10 pct. færre eller 1,2 mio. svin færre end på samme tidspunkt sidste år. Der ses et fald for alle typer af svin. Antallet af søer er faldet 5 pct. til 921.000 stk. Det mindste fald er for gylte, som er de kommende søer i produktionen. De seneste tal for svinebestanden i EU ultimo 2022, se Eurostat, viser også en nedgang i antallet af dyr. I Europa findes den største svinebestand i Spanien med 34,1 mio. dyr, dernæst kommer Tyskland med 21,4 mio. dyr og Frankrig med 12,2 mio. dyr. Danmark har den fjerdestørste bestand efterfulgt af Nederlandene med 10,7 mio. dyr.

Svinebestanden  1. juli 2023

7. august 2023 - Nr. 271

Hent som PDF

Næste udgivelse: 8. februar 2024

Alle udgivelser i serien: Svinebestanden

Kontakt

Mona Larsen, tlf. 24 81 68 47

Kilder og metode

Svinebestanden bliver opgjort på grundlag af en stikprøvetælling blandt alle landbrugsbedrifter med svin. Bestanden kan være påvirket af forskydninger i slagtningerne i forbindelse med helligdage.

Vis hele teksten »
« Minimer teksten
Statistik­dokumentation

Svinebestanden

Del sidens indhold
Tvangsauktioner på lavt niveau trods stigning i juli

4. august 2023

Med 120 tvangsauktioner i juli mod 115 måneden før, steg antallet af bekendtgjorte tvangsauktioner med 4 pct., når der korrigeres for normale sæsonudsving. For tre-måneders perioden maj-juli er det samlede antal tvangsauktioner 353, hvilket er et fald på 15 pct. i forhold til den foregående periode februar-april, hvor der var 414 tvangsauktioner.

Tvangsauktioner  juli 2023

4. august 2023 - Nr. 269

Hent som PDF

Næste udgivelse: 6. september 2023

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner
Mindre stigning i anmeldte butikstyverier

4. august 2023

Den stigende tendens i antallet af anmeldte butikstyverier fortsætter i andet kvartal 2023, hvor der blev anmeldt 6.134 butikstyverier, når der er korrigeret for sæsonudsving. Dette svarer til en mindre stigning på 2 pct. i forhold til årets første kvartal. Antallet af anmeldte butikstyverier har været stigende siden fjerde kvartal 2021, hvor der blev anmeldt 3.747 butikstyverier, når der er korrigeret for sæsonudsving. Dette svarer til en stigning på 64 pct. fra fjerde kvartal 2021 til andet kvartal 2023. Den stigende tendens siden fjerde kvartal 2021 skyldes særligt flere anmeldelser i kategorien butikstyveri købmand/supermarked/mejeri, som i årets andet kvartal udgjorde 71 pct. af alle butikstyverier.

Kriminalitet (kvt.)  2. kvt. 2023

4. august 2023 - Nr. 268

Hent som PDF

Næste udgivelse: 18. oktober 2023

Alle udgivelser i serien: Kriminalitet (kvt.)

Kontakt

Iben Pedersen, tlf. 23 60 37 11

Jonas Ellemand, tlf. 24 90 74 98

Statistik­dokumentation

Anmeldte forbrydelser (kvt.)

Del sidens indhold
Medicin løfter industriens produktion i juni

4. august 2023

Industriens samlede produktion steg 6,3 pct. fra maj til juni. Ses der bort fra industriens største branche, medicinalindustrien, som havde en markant stigning, steg produktionen i den øvrige industri med 1,1 pct. Produktionen kan svinge en del på månedsbasis, men set over andet kvartal steg produktionen for hele industrien med 4,2 pct. i forhold til første kvartal. Uden medicinalindustrien faldt produktionen 4,0 pct. fra første til andet kvartal. Industriens produktion og omsætning er et af de første pejlemærker for udviklingen i dansk økonomi, som er baseret på indberetninger om virksomhedernes faktiske aktiviteter. Alle tal er korrigeret for normale sæsonudsving og prisudvikling. I forhold til juni 2022 er produktionsindekset steget med 12,8 pct., men ses der bort for medicinalindustrien lå produktionen 11,8 pct. lavere end for et år siden.

Industriens produktion og omsætning  juni 2023

4. august 2023 - Nr. 270

Hent som PDF

Næste udgivelse: 7. september 2023

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Rekordfå i uddannelse direkte efter gymnasiet

3. august 2023

Blot hver tiende elev, som blev færdig med gymnasiet i 2022, gik direkte videre til en ny uddannelse. Dermed var der ni ud af ti gymnasieelever, som efter tre måneder ikke var i uddannelse. Andelen har aldrig været lavere i statistikkens historie. Når man ser på de elever, som blev færdige med gymnasiet i 2021, var der 32 pct., som var i gang med en uddannelse efter et år. Af de elever, som bestod studentereksamen i 2020, var 59 pct. to år efter startet på en uddannelse. Der er således, også rekordfå af de unge, som var i gang med en uddannelse både et og to år efter gymnasiet.

Fra grundskole og gymnasiale uddannelser til fortsat uddannelse  2022

3. august 2023 - Nr. 267

Hent som PDF

Næste udgivelse: 27. maj 2024

Alle udgivelser i serien: Fra grundskole og gymnasiale uddannelser til fortsat uddannelse

Kontakt

Lene Riberholdt, tlf. 23 60 62 18

Kilder og metode

Danmarks Statistik offentliggør uddannelsesstatistikken fra og med 2015 ud fra en ny klassifikation - se www.dst.dk/disced-15.

Vis hele teksten »
« Minimer teksten
Statistik­dokumentation

Fra grundskole og gymnasium til fortsat uddannelse
Lille fald i ledigheden i juni

31. juli 2023

Fra maj til juni faldt antallet af ledige med 300 til 82.000 personer. Ledighedsprocenten har hermed ligget uændret på 2,8 pct. af arbejdsstyrken de seneste seks måneder. Det lille fald fra maj til juni kan henføres til færre aktiverede ledige. Udviklingen i antallet af ledige fra maj til juni er justeret ned med 1.000 i forhold til ledighedsindikatoren, offentliggjort 12. juni.

Arbejdsløsheden (md.)  juni 2023

31. juli 2023 - Nr. 266

Hent som PDF

Næste udgivelse: 31. august 2023

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Detailsalget steg i juni

28. juli 2023

Detailsalget steg samlet med 1,3 pct. fra maj til juni, når der korrigeres for prisudvikling, normale sæsonudsving og effekten af handelsdage. Stigningen i juni ses inden for alle varegrupperne. Varegruppen beklædning mv. steg mest med 3,7 pct., mens andre forbrugsvarer samt fødevarer og andre dagligvarer begge steg med 1,1 pct. I følgende afsnit ses nærmere på mængdeindekset fordelt på varegrupper.

Detailomsætningsindeks  juni 2023

28. juli 2023 - Nr. 265

Hent som PDF

Næste udgivelse: 28. august 2023

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Pensionsformuerne blev mindre i 2022

26. juli 2023

Værdien af den gennemsnitlige pensionsformue efter skat for alle personer over 18 år faldt fra 643.000 kr. i 2021 til 555.000 kr. i 2022. Det svarer til et fald på 14 pct. Den største reduktion af pensionsformuen var for de 40-44-årige, der havde 17 pct. lavere pensionsformue ved udgangen af 2022 sammenlignet med året før. Formuereduktionen var mindre for personer over pensionsalderen. I opgørelsen er der trukket 40 pct. i fremtidige skattebetalinger fra værdien af de pensionsordninger, som først beskattes ved udbetalingen.

Pensionsformuer  2022

26. juli 2023 - Nr. 264

Hent som PDF

Næste udgivelse: 27. juni 2024

Alle udgivelser i serien: Pensionsformuer

Kontakt

Jarl Christian Quitzau, tlf. 23 42 35 03

Kilder og metode

Statistikken om pensionsformuer er baseret på Danmarks Statistiks formueregister og omhandler dels størrelsen af pensionsformuer for personer i Danmark, og dels pensionsformuer opsparet i danske selskaber af personer i Danmark og udlandet. Populationen er afgrænset til personer på mindst 18 år og som er bosat i Danmark d. 31. december i året. Tjenestemandspensioner og indefrosne feriemidler indgår ikke.

Vis hele teksten »
« Minimer teksten
Statistik­dokumentation

Formue og gæld
Fortsat mindre kvægbestand i Danmark

25. juli 2023

Bestanden af kvæg i Danmark falder og falder. Der var 1.443.500 stk. den 30. juni 2023 - et fald på 2,1 pct. i forhold til samme tidspunkt sidste år. Tilbagegangen gælder for alle grupper af kvæg, og antallet af dyr er på laveste niveau i mands minde.

Kvægbestanden  30. juni 2023

25. juli 2023 - Nr. 263

Hent som PDF

Næste udgivelse: 25. januar 2024

Alle udgivelser i serien: Kvægbestanden

Kontakt

Mona Larsen, tlf. 24 81 68 47

Kilder og metode

Kvægbestanden bliver opgjort på grundlag af oplysninger fra Det Centrale Husdyrbrugs-Register (CHR) og Kvægdatabasen.

Vis hele teksten »
« Minimer teksten
Statistik­dokumentation

Kvægbestanden

Del sidens indhold
Prisstigningerne i Danmark aftager fortsat

24. juli 2023

Den EU-harmoniserede inflation i Danmark faldt i juni til 2,4 pct. fra 2,9 pct. i maj 2023. I samme periode faldt den EU-harmoniserede inflation samlet for de 27 EU-lande til 6,4 pct. fra 7,1 pct., og i euroområdet faldt den til 5,5 pct. fra 6,1 pct. I Danmark er det i høj grad prisfald på elektricitet, der trækker ned i den EU-harmoniserede inflation i juni i forhold til maj, hvor det i EU især skyldes prisændringer på brændstof. Den EU-harmoniserede inflation opgøres efter HICP (Harmonised Index of Consumer Prices), der sikrer, at landene opgør inflationen på en sammenlignelig måde.

EU-harmoniseret forbrugerprisindeks  juni 2023

24. juli 2023 - Nr. 262

Hent som PDF

Næste udgivelse: 23. august 2023

Alle udgivelser i serien: EU-harmoniseret forbrugerprisindeks

Kontakt

Christian Lindeskov, tlf. 21 22 28 57

Maya Drewsen, tlf. 20 36 69 89

Kilder og metode

HICP bliver opgjort på baggrund af de priser, forbrugerne betaler for varer og tjenester og måler forbrugerprisernes udvikling på en sammenlignelig måde i EU-landene, Island, Norge og Schweiz.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Del sidens indhold
Bygge og anlæg har ordrer til mere end et halvt år

21. juli 2023

I juli melder bygge og anlæg om ordrebøger, der indeholder arbejde til 6,6 måneder, hvilket er det højeste tal, der er målt i statistikkens historie (fra 2005). Det dækker dog over stor spredning mellem de underliggende brancher. Som det fremgår af figuren nedenfor har anlægsentreprenører typisk ordrebøger til mere end et halvt års arbejde, mens malere og glarmestre typisk har ordrebøger til mellem to og fire måneders arbejde. El-installation har over en længere periode oplevet, at varigheden af det arbejde, de har i ordrebøgerne, dækker flere måneder end tidligere.

Konjunkturbarometer for erhvervene  juli 2023

21. juli 2023 - Nr. 261

Hent som PDF

Næste udgivelse: 24. august 2023

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
5.800 flere lønmodtagere i maj

21. juli 2023

I maj steg antallet af lønmodtagere med 5.800, hvilket svarer til en stigning på 0,2 pct. sammenlignet med april. Bortset fra et lille fald i juli 2022 er lønmodtagerbeskæftigelsen steget 28 måneder i træk. I maj var der 2.992.800 personer med lønmodtagerjob. Tallene i denne offentliggørelse er foreløbige og korrigeret for normale sæsonudsving.

Beskæftigelse for lønmodtagere (md)  maj 2023

21. juli 2023 - Nr. 260

Hent som PDF

Næste udgivelse: 22. august 2023

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Lille forbedring i forbrugertilliden

20. juli 2023

Forbrugertilliden ligger i juli på minus 10,1. Indikatoren er altså stadig negativ, men forbedret for niende måned i træk. Gennemsnittet for de seneste seks måneder ligger på minus 17,1. Den lille forbedring i forbrugertilliden skyldes mindre forbedringer i forbrugernes negative vurderinger af Danmarks og familiernes nuværende økonomiske situation. Samtidig er der dog et mindre fald i forbrugernes positive forventninger til familiens og Danmarks fremtidige økonomiske situation. Forbrugertilliden belyser befolkningens syn på den nuværende og fremtidige økonomiske situation.

Forbrugerforventninger  juli 2023

20. juli 2023 - Nr. 259

Hent som PDF

Næste udgivelse: 23. august 2023

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
Byggebeskæftigelsen faldt lidt i andet kvartal

18. juli 2023

Antallet af beskæftigede inden for byggeri- og anlægsarbejde faldt med 0,7 pct. fra 194.200 personer i første kvartal 2023 til 192.900 personer i andet kvartal 2023. Dermed er byggebesæftigelsen tilbage på samme niveau, som den var for et halvt år siden, hvor der også var 192.900 personer beskæftiget i byggebranchen - et niveau som samlet set har været relativt stabilt siden begyndelsen af 2022. Det største fald i den seneste periode ses hos VVS-installatører, som er faldet med 2,1 pct. beskæftigede siden sidste kvartal, mens den største stigning ses ved anlægsentreprenører, der ser en stigning på 1,7 pct. flere beskæftigede. Tallene er korrigeret for normale sæsonudsving.

Beskæftigede ved bygge og anlæg  2. kvt. 2023

18. juli 2023 - Nr. 258

Hent som PDF

Næste udgivelse: 18. oktober 2023

Alle udgivelser i serien: Beskæftigede ved bygge og anlæg

Kontakt

Kasper Emil Freiman, tlf. 23 45 47 32

Karina Moric, tlf. 24 78 42 12

Kilder og metode

Statistikken belyser udviklingen i antal beskæftigede inden for privat bygge- og anlægsaktivitet.

Vis hele teksten »
« Minimer teksten
Statistik­dokumentation

Omsætning i byggeri og anlæg

Beskæftigede ved bygge og anlæg

Del sidens indhold
Fortsat faldende priser på årsbasis

17. juli 2023

Det samlede producentprisindeks for varer faldt i juni 2023 med 2,3 pct. i forhold til samme måned sidste år. Faldet i producentprisindekset er 1,9 procentpoint større end i sidste måned, hvor indekset faldt med 0,4 pct. Importprisindeks for varer er i samme periode faldet med 2,5 pct. Faldet i importprisindekset er 1,9 procentpoint større end i sidste måned, hvor indekset på årsbasis faldt med 0,6 pct.

Producent- og importprisindeks for varer  juni 2023

17. juli 2023 - Nr. 257

Hent som PDF

Næste udgivelse: 15. august 2023

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Fortsat faldende tendens for firmaernes salg

14. juli 2023

Firmaernes samlede salg ekskl. energi faldt 0,6 pct. fra april til maj, mens det indenlandske salg steg 0,1 pct. Når firmaernes samlede salg ekskl. energi for marts-maj sammenlignes med de foregående tre måneder, faldt salget med 1,1 pct. I samme periode faldt indenlandsk salg 1,5 pct. Salget er korrigeret for normale sæsonudsving og effekten af handelsdage. Enkelte erhvervshovedgrupper havde fremgang fx landbrug, skovbrug og fiskeri, hvor salget inden for planteavl nød godt af rekordhøsten af frø i 2022, se mere nedenfor.

Firmaernes køb og salg  maj 2023

14. juli 2023 - Nr. 255

Hent som PDF

Næste udgivelse: 15. september 2023

Alle udgivelser i serien: Firmaernes køb og salg

Kontakt

Kim Larsen, tlf. 81 75 12 42

Lina Maria Pedersen, tlf. 51 68 72 80

Kilder og metode

Statistikken er baseret på oplysninger, som firmaerne meddeler Skattestyrelsen ved moms-angivelsen. Yderligere oplysninger om Firmaernes køb og salg kan ses på www.dst.dk/fiks_info. Køb og salg i visse branchegrupper, fx landbrug, skovbrug og fiskeri, er for en stor dels vedkommende estimeret, da en stor del af firmaerne indberetter moms kvartalsvist eller halvårligt. Revisioner i disse branchegrupper er derfor normalt større end i andre branchegrupper. Køb og salg er opgjort i løbende priser uden moms, men inklusive punktafgifter. Der er anvendt indirekte sæsonkorrektion. For enkelte brancher er der ikke fundet sæsonbestemt variation. Firmaernes køb og salg består både af indenlandsk og udenlandsk handel, men oplysningerne om ikke-momspligtigt salg, herunder eksport, er behæftet med en vis usikkerhed. Det samme gælder dermed også firmaernes salg i alt. Se nærmere beskrivelse i statistikdokumentationen og på emnesiden. Branchefordelingen er foretaget af Danmarks Statistik i overensstemmelse med branchenomenklaturen Dansk Branchekode 2007 (DB07) efter firmaets hovedbranche.

Vis hele teksten »
« Minimer teksten
Statistik­dokumentation

Firmaernes køb og salg

Del sidens indhold
William og Ella topper navnelisterne

14. juli 2023

William og Ella ligger på førstepladsen, som de mest populære navne til hhv. nyfødte drenge og piger. Ella indtager førstepladsen for første gang, mens William er genganger fra tidligere år. I 2022 fik 16 ud af 1.000 nyfødte piger navnet Ella. Eva og Ingrid er nye på listen over de 50 mest anvendte pigenavne til nyfødte. Ud af 1.000 nyfødte drenge fik 19 navnet William i 2022. Blandt drengene er der også kommet to nye navne ind på listen over de 50 mest anvendte drengenavne til nyfødte, nemlig Vilhelm og Asger.

Fornavne - nyfødte  2022

14. juli 2023 - Nr. 256

Hent som PDF

Næste udgivelse: 16. juli 2024

Alle udgivelser i serien: Fornavne - nyfødte

Kontakt

Dorthe Larsen, tlf. 23 49 83 26

Kilder og metode

Oplysningerne om fornavne stammer fra CPR. Den seneste navnestatistik omfatter børn født i 2024.Navnestatistikken er baseret på det første fornavn. To navne med bindestreg imellem betragtes som ét navn. For ens navne med flere stavemåder er deres antal lagt
sammen og anført med den stavemåde, der er mest benyttet.

Vis hele teksten »
« Minimer teksten
Statistik­dokumentation

Navne

Del sidens indhold
Færre bedrifter med dyrket areal

13. juli 2023

Antallet af bedrifter med et dyrket areal med landbrug eller gartneri er faldet med godt 4 pct. i 2023 sammenlignet med 2022. Det er et større fald end ellers de seneste år. Vi skal tilbage til 2015 for at se et tilsvarende stort fald i antallet af bedrifter.

Afgrøder i dansk landbrug  2023

13. juli 2023 - Nr. 254

Hent som PDF

Næste udgivelse: 11. juli 2024

Alle udgivelser i serien: Afgrøder i dansk landbrug

Kontakt

Karsten Larsen, tlf. 21 29 55 76

Kilder og metode

Arealer for 2023 er hentet fra Landbrugsstyrelsens ordning med arealstøtte, tidligere tal er fra landbrugs- og gartneritællingen. Til hver bedrift er henført én og kun én kommune. Hvis en bedrift har arealer i mere end én kommune er vælges den kommune, hvor det største areal befinder sig. 

Vis hele teksten »
« Minimer teksten
Statistik­dokumentation

Landbrugs- og gartneritællingen

Del sidens indhold
Indikator tyder på lille stigning i ledigheden i juni

12. juli 2023

Ledighedsindikatoren viser en stigning i ledigheden på 700 personer i juni. Stigningen kan stort set alene henføres til flere dagpengeledige. Ledigheden er opgjort i fuldtidsledige og er sæsonkorrigeret.

Ledighedsindikator  juni 2023

12. juli 2023 - Nr. 253

Hent som PDF

Næste udgivelse: 11. august 2023

Alle udgivelser i serien: Ledighedsindikator

Kontakt

Anna Skovbæk Mortensen, tlf. 21 77 67 54

Mikkel  Zimmermann, tlf. 51 44 98 37

Kilder og metode

Ledighedsindikatoren er en foreløbig beregning af den månedlige ledighed og er begrebs- og afgræns-ningsmæssigt identisk med den detaljerede, officielle ledighedsstatistik (bruttoledighedsstatistikken). Det anvendte datamateriale til indikatoren bygger på arbejdsløshedskassernes foreløbige indberetninger af dagpengemodtagere samt oplysninger om tilmeldte kontanthjælpsmodtagere på jobnet.dk. Begge data-kilder er tilvejebragt via STAR. Opgørelsen er afgrænsningsmæssigt sammenfaldende med den officielle ledighedsstatistiks, men opgøres på et mindre detaljeret niveau. Danmarks Statistik overvåger løbende resultaterne og indikatorberegningens nøjagtighed i forhold til den detaljerede, officielle ledighedsstatistik. Læs mere i Ledighedsindikatoren - metodenotat (pdf) og i statistikdokumentationen om registreret ledighed.

Vis hele teksten »
« Minimer teksten
Statistik­dokumentation

Registreret ledighed
Tre ud af ti nye biler er elbiler

11. juli 2023

Tilgangen i juni på 6.300 elbiler udgjorde 34,3 pct. af de 18.500 nye personbiler opgjort i faktiske tal mod 31,5 pct. i maj. Husholdningerne stod for 4.500 elbiler, og det svarer til 44,3 pct. af deres nye biler mod 40,8 pct. i maj. Andelen af nye elbiler i erhvervene var 21,9 pct. i juni mod 21,7 pct. i maj. Der er nu 146.300 elbiler i Danmark, svarende til 5,2 pct. af alle personbiler.

Nyregistrerede motorkøretøjer  juni 2023

11. juli 2023 - Nr. 252

Hent som PDF

Næste udgivelse: 10. august 2023

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Varehandlen trækker eksporten op i maj

10. juli 2023

I maj steg den samlede eksport af varer og tjenester med 1,4 pct. til 156 mia. kr., hvilket skyldes en stigning i eksporten af varer. Den samlede import steg med 7,1 pct. til 137 mia. kr., hvilket primært skyldes en stigning i importen af skibe. Den samlede eksport og import er dog stadig faldet med hhv. 3,5 og 0,7 pct. henover de seneste tre måneder. Det viser tallene opgjort i løbende priser, når der korrigeres for normale sæsonudsving.

Betalingsbalance og udenrigshandel  maj 2023

10. juli 2023 - Nr. 251

Hent som PDF

Næste udgivelse: 9. august 2023

Alle udgivelser i serien: Betalingsbalance og udenrigshandel

Kontakt

Agnes Urup, tlf. 40 13 62 87

Mads Møller Liedig, tlf. 40 12 97 72

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Se flere oplysninger i statistikdokumentationen for Betalingsbalance, Udenrigshandel med varer og Udenrigshandel med tjenester. 

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Udenrigshandel med varer

Del sidens indhold
Fortsat aftagende inflation

10. juli 2023

I juni 2023 steg det samlede forbrugerprisindeks med 2,5 pct. i forhold til samme måned året før. I maj var den tilsvarende stigning 2,9 pct. Det er ottende måned i træk, at inflationen aftager. Den lavere inflation i juni i forhold til maj skyldes især prisændringer på brændstof og fødevarer. Varer er i gennemsnit faldet 0,1 pct. det seneste år, hvilket især skyldes prisfald på elektricitet. Tjenester er steget 4,7 pct. det seneste år, hvilket bl.a. skyldes prisstigninger på restaurant- og cafebesøg. Selvom det, der især trækker ned i inflationen i forhold til sidste måned, er grupper af produkter, der ikke indgår i kerneinflationen (forbrugerprisindekset ekskl. energi og ikke-forarbejdede fødevarer), er kerneinflationen alligevel faldet til 4,9 pct. i juni fra 5,0 pct. i maj. Faldet i kerneinflationen skyldes særligt, at møbler og nye biler trækker mindre op i kerneinflationen i juni i forhold til sidste måned.

Forbruger- og nettoprisindeks  juni 2023

10. juli 2023 - Nr. 250

Hent som PDF

Næste udgivelse: 10. august 2023

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Landbrugets regnskaber viste stor fremgang i 2022

7. juli 2023

Driftsresultatet for heltidslandbrug var i 2022 i gennemsnit 3,2 mio. kr. pr. bedrift - uden sammenligning det højeste nogensinde. Niveauet i 2019-2021 var i størrelsesordenen 1,3-1,4 mio. kr., hvilket også tillod positive resultater efter beregnet ejeraflønning. Der var betydelig fremgang i resultatet for de tre største driftsformer planter, kvæg og svin. Afkastet i 2022 var højest for bedrifter med konventionelle malkekøer med et driftsresultat på 4,8 mio. kr. svarende til en afkastningsgrad på 10,7 pct. For bedrifter med økologiske malkekøer blev driftsresultatet på 3,6 mio. kr. svarende til en afkastningsgrad på 6,7 pct. Ingen bedrifter i stikprøven med malkekvæg havde negativt driftsresultat i 2022.

Regnskabsstatistik for landbrug  2022

7. juli 2023 - Nr. 248

Hent som PDF

Næste udgivelse: 10. juli 2024

Alle udgivelser i serien: Regnskabsstatistik for landbrug

Kontakt

Henrik Bolding Pedersen, tlf. 20 57 88 87

Kilder og metode

Statistikken dækker landbrug med en produktion svarende til et standard output på mindst 25.000 euro. Læs mere om kilder og metoder i statistikdokumentationen. Usikkerheden for eksempelvis driftsresultatet for konventionelle heltidsbedrifter med malkekvæg er beregnet til, at gennemsnittet på 4,813 mio. kr. med 95 pct. sandsynlighed er mellem 4,638 mio. kr. og 4,987 mio. kr. Heltidslandbrug har et samlet arbejdsforbrug på mindst 1.665 timer. Driftsresultatet aflønner ejerens arbejdsindsats og investerede kapital. Driftsresultat efter ejeraflønning: Ejerfamiliens arbejde er for 2022 aflønnet med 218,25 kr. i timen. Afkastningsgrad viser forrentningen af den investerede kapital i pct. Soliditetsgrad efter hensættelser viser egenkapital efter hensatte forpligtelser i pct. af samlede aktiver i selveje.

Vis hele teksten »
« Minimer teksten
Statistik­dokumentation

Regnskabsstatistik for jordbrug

Del sidens indhold
12 mio. overnatninger i årets første fem måneder

7. juli 2023

I årets første fem måneder har der i faktiske tal været i alt 12 mio. overnatninger på hoteller, feriecentre, vandrerhjem, campingpladser og i lystbådehavne - en stigning på 1,2 mio. sammenlignet med samme periode sidste år. Over de seneste ti år er overnatningerne i årets første fem måneder steget med 40 pct. Ser man bort fra 2020 og 2021 fortsætter overnatningstallet sin stigende tendens fra årene inden COVID-19. De danske hotelovernatninger er i perioden steget med 1,5 mio. - hermed blev 2023 året, hvor danske hotelovernatninger for første gang oversteg 4 mio. for årets første fem måneder.

Overnatninger på hoteller, feriecentre, campingpladser og vandrerhjem mv.  maj 2023

7. juli 2023 - Nr. 247

Hent som PDF

Næste udgivelse: 11. august 2023

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
Øget interesse for bibliotekernes undervisning

7. juli 2023

Efter to år med nedlukninger grundet COVID-19 er flere af bibliotekernes aktiviteter, såsom arrangementer og udstillinger, tilbage på niveauet før COVID-19. Der blev afholdt 25.500 arrangementer og fremvist 3.000 udstillinger, hvor der i COVID-19-årene kun blev afholdt omkring 14.-15.000 arrangementer og 2.000 udstillinger. Omfanget af bibliotekernes undervisningsaktiviteter er ligeledes steget markant - både i antallet af lektioner og i det gennemsnitlige antal deltagere. Det samlede antal besøgende på bibliotekerne steg fra 17,8 mio. i 2021 til 28,6 mio. i 2022 - en stigning på 61 pct. Det er dog stadig lavere end i 2019, hvor der var 37,4 mio. biblioteksbesøg.

Biblioteker  2022

7. juli 2023 - Nr. 249

Hent som PDF

Næste udgivelse: 17. juli 2024

Alle udgivelser i serien: Biblioteker

Kontakt

Trine Jensen, tlf. 20 13 88 17

 Isabel Maria dos Santos Cardoso, tlf. 61 50 11 61

Kilder og metode

Statistikken bygger på spørgeskemaer udsendt til alle folkebiblioteker, filindberetninger fra bibliotekernes administrationssystemer samt supplerende informationer fra Slots- og Kulturstyrelsen. Formålet med folkebiblioteksstatistikken er at belyse bibliotekernes aktiviteter (de pædagogiske læringscentres).   

Vis hele teksten »
« Minimer teksten
Statistik­dokumentation

Biblioteker

Del sidens indhold
Konkurserne ligger stadig på et højt niveau

7. juli 2023

Der var 274 erklærede konkurser i juni blandt aktive virksomheder, når der korrigeres for normale sæsonudsving, og det er 18,3 pct. flere end i maj. Konkurserne medførte 1.409 tabte job. I hele andet kvartal var antallet af konkurser i aktive virksomheder 8,1 pct. lavere end i første kvartal, mens jobtabet i faktiske tal var 31,3 pct. lavere. I figuren nedenfor er der foretaget en udglatning af de faktiske tal for tabte job. Niveauet for konkurser og jobtab er fortsat højt med 250-270 konkurser pr. måned det seneste år og mange måneder med 1.300-1.500 tabte job. Konkurser blandt de aktive virksomheder, der har fået momslån (momslånene 1, 2 og 3), udgjorde 41,4 pct. af det faktiske antal konkurser i de aktive virksomheder i perioden januar 2022 - juni 2023. Det var 1.821 ud af 4.403 konkurser. Der er i denne artikel fokus på udviklingen i antallet af konkurser i aktive virksomheder inden for udvalgte branchegrupper siden 2020.

Konkurser  juni 2023

7. juli 2023 - Nr. 245

Hent som PDF

Næste udgivelse: 7. august 2023

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Lille fald i industriens produktion i maj

7. juli 2023

Industriens samlede produktion faldt 0,9 pct. i maj. Produktionen kan svinge en del på månedsbasis, og set over perioden marts-maj steg produktionen med 0,7 pct. i forhold til de foregående tre måneder. Ses der bort fra industriens største branche, medicinalindustrien, faldt produktionen med 1,1 pct. i maj, og set over perioden marts-maj er produktionen faldet 2,4 pct i forhold til de foregående tre måneder. Industriens produktion og omsætning er et af de første pejlemærker for udviklingen i dansk økonomi, som er baseret på indberetninger om virksomhedernes faktiske aktiviteter. Alle tal er korrigeret for normale sæsonudsving og prisudvikling. I forhold til maj 2022 er produktionsindekset steget med 9,4 pct. i ikke-sæsonkorrigerede tal.

Industriens produktion og omsætning  maj 2023

7. juli 2023 - Nr. 246

Hent som PDF

Næste udgivelse: 4. august 2023

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Niveauet for tvangsauktioner er fortsat lavt

6. juli 2023

Med 115 tvangsauktioner i juni mod 119 måneden før, faldt antallet af bekendtgjorte tvangsauktioner med 3 pct., når der korrigeres for normale sæsonudsving. For tre-måneders perioden april-juni er det samlede antal tvangsauktioner 362, hvilket er et fald i forhold til den foregående periode januar-marts, hvor der var 393 tvangsauktioner.

Tvangsauktioner  juni 2023

6. juli 2023 - Nr. 244

Hent som PDF

Næste udgivelse: 4. august 2023

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner
Vi foretog 4 mio. lange ferierejser til udlandet i 2022

6. juli 2023

"At rejse er at leve", sagde H.C. Andersen. Og det mener danskerne stadig. I 2022 foretog danskerne 4 mio. lange ferierejser til udlandet - rejser med mindst fire overnatninger. Det er næsten en fordobling sammenlignet med 2021, hvor danskerne foretog 2,1 mio. lange ferierejser til udlandet. De lange ferierejser i Danmark faldt med 26 pct. til 2,5 mio. Samlet er de lange ferierejser steget med 1,1 mio. i forhold til 2021. På grund af COVID-19 var især 2021, men også 2020, karakteriseret ved markant færre lange ferierejser til udlandet end i de foregående år.

Ferie- og forretningsrejser  2022

6. juli 2023 - Nr. 243

Hent som PDF

Næste udgivelse: 21. juni 2024

Alle udgivelser i serien: Ferie- og forretningsrejser

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Tallene er baseret på en interviewundersøgelse, som er en del af en årlig EU-turismeundersøgelse, der har til formål at beskrive danskernes rejsemønster. Undersøgelsen er baseret på en tilfældigt udvalgt stikprøve med herboende danskere i alderen 15 år +.

Vis hele teksten »
« Minimer teksten
Statistik­dokumentation

Ferie- og forretningsrejser

Del sidens indhold
Mere end seks ud af ti familier råder over bil

3. juli 2023

Antallet af familier med én eller flere biler - person-, leasing-, vare- eller firmabil - er samlet set vokset med 251.200 siden 2013. Dermed råder 62,0 pct. af familierne i dag over bil mod 59,2 pct. i 2013 og 62,6 pct. for et år siden. Mens antallet af familier med én bil 'kun' er steget med 117.400 eller 9,2 pct. siden 2013, er antallet af familier med to eller flere biler steget med 133.800 eller 31,1 pct. Der er stor forskel på bilrådigheden kommunerne imellem. I Hovedstadsområdet og de største byer har færre end 60 pct. af familierne bil. I Københavns Kommune er det mindre end 30 pct., mens det i Århus er mindre end 50 pct. I en række kommuner rundt om de største byer - bl.a. Rebild og Favrskov - er det derimod otte ud af ti familier, der har bil.

Familiernes bilrådighed  1. januar 2023

3. juli 2023 - Nr. 242

Hent som PDF

Næste udgivelse: 1. juli 2025

Alle udgivelser i serien: Familiernes bilrådighed

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

En familie råder over bil, når den ejer en ny eller brugt personbil, har varebil til privat godstransport, har en leaset bil eller har firmabil til rådighed.

Vis hele teksten »
« Minimer teksten
Statistik­dokumentation

Bilregistret og opgørelser herfra
Lille stigning i ledigheden i maj

30. juni 2023

Fra april til maj steg antallet af ledige med 800 til 83.000 personer. Ledighedsprocenten har hermed ligget uændret på 2,8 pct. af arbejdsstyrken for de første fem måneder af 2023. Stigningen fra april til maj var sammensat af 1.700 flere ikke-aktiverede ledige og 800 færre aktiverede ledige.

Arbejdsløsheden (md.)  maj 2023

30. juni 2023 - Nr. 237

Hent som PDF

Næste udgivelse: 31. juli 2023

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Husholdningerne sparede mere op

30. juni 2023

I første kvartal 2023 opsparede husholdningerne 9,9 pct. af deres disponible indkomst, når der korrigeres for sæsonbevægelser. Dette er mere end i fjerde kvartal 2022, hvor opsparingsandelen var 6,6 pct. Den høje opsparing i første kvartal er den næsthøjeste siden første kvartal 1999 og er kun overgået af andet kvartal 2020, hvor nedlukninger og restriktioner som følge af COVID-19-pandemien prægede danskernes opsparingsadfærd.

Sektorfordelt nationalregnskab  1. kvt. 2023

30. juni 2023 - Nr. 241

Hent som PDF

Næste udgivelse: 29. september 2023

Alle udgivelser i serien: Sektorfordelt nationalregnskab

Kontakt

Ulla Ryder Jørgensen, tlf. 51 49 92 62

Ivanna Blagova, tlf. 30 34 41 52

Kilder og metode

Sektorregnskabernes vigtigste kilder er den økonomiske aktivitet, der opgøres i nationalregnskabet, regnskabsoplysninger for stat, kommuner og finansielle selskaber, betalingsbalancens løbende poster og kapitalposter samt finansiel statistik vedr. transaktioner og omvurderinger. Læs mere i vores statistikdokumentation af sektorregnskabernes ikke-finansielle konti og sektorregnskabernes finansielle konti. Læs også en uddybende dokumentation af kilder og metoder af det kvartalsvise nationalregnskab på www.dst.dk/nationalregnskab.

Vis hele teksten »
« Minimer teksten
Statistik­dokumentation

Nationalregnskab, finansielle konti

Nationalregnskab: Institutionelle sektorer
Priserne på lejligheder faldt i årets første kvartal

30. juni 2023

Fra fjerde kvartal 2022 til første kvartal 2023 blev et enfamiliehus på landsplan i gennemsnit 0,1 pct. dyrere, mens ejerlejligheder i gennemsnit blev 1,1 pct. billigere målt i sæsonkorrigerede tal. Denne lille prisstigning på enfamiliehuse kommer efter en periode med prisfald i de tre forudgående kvartaler, når der tages højde for sæsonmønstret. For ejerlejligheder er det nu tredje kvartal i træk med prisfald. Det er ikke set før siden finanskrisen, hvor ejerlejlighedspriserne faldt i 10 kvartaler i træk.

Ejendomssalg (kvt.)  1. kvt. 2023

30. juni 2023 - Nr. 239

Hent som PDF

Næste udgivelse: 29. september 2023

Alle udgivelser i serien: Ejendomssalg (kvt.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen
er beregnet ud fra forholdet mellem den officielle ejendomsvurdering og den
faktiske købesum. Metoden er nærmere beskrevet i statistikdokumentationen og på emnesiden.

Vis hele teksten »
« Minimer teksten
Statistik­dokumentation

Ejendomssalg

Del sidens indhold
Robust dansk økonomi i årene 2020 til 2022

30. juni 2023

Opdaterede beregninger af nationalregnskabet bekræfter billedet af en robust økonomisk udvikling i årene 2020-2022 samlet. I de tre år er bruttonationalproduktet (BNP) vokset med i alt 7,1 pct., hvor væksten i seneste offentliggørelse var beregnet til 6,7 pct. Særligt industrien har bidraget til denne vækst. I denne version af nationalregnskabet indarbejdes Regnskabsstatistik for private byerhverv  for året 2021. Regnskabsstatistikken viser et lavere forbrug i produktionen end hidtil estimeret og bidrager derved til en højere økonomisk vækst end tidligere beregnet. Nationalregnskabsopgørelsen er generelt mere usikker end normalt, specielt for 2022 hvor datagrundlaget endnu er relativt ufuldstændigt. Derudover er usikkerheden større end normalt på grund af de høje men samtidig forskelligartede prisstigninger på en række centrale produkter, i særlig grad energi. Det er derfor vanskeligere end vanligt at opstille et robust helhedsbillede af økonomien og ikke mindst af, hvordan forbrug i produktion fordeler sig på brancher. Da præcisionen vurderes at være mindre end ønsket, offentliggøres de nyeste år på et mere aggregeret brancheniveau end normalt. Læs mere nederst under Særlige forhold.

Nationalregnskab (år)  2020-2022 juni-version

30. juni 2023 - Nr. 240

Hent som PDF

Næste udgivelse: 29. september 2023

Alle udgivelser i serien: Nationalregnskab (år)

Kontakt

Christina Just Brandstrup, tlf. 21 45 52 79

Mercedes Sophie Louise Bech, tlf. 51 53 61 56

Kilder og metode

Nationalregnskabet udarbejdes på grundlag af stort set al statistik, der beskriver delområder inden for økonomi og beskæftigelse. Ved at kombinere disse statistikker med nationalregnskabssystemets begrebsapparat bliver det muligt at afstemme de forskellige oplysninger til et samlet billede. Tallene for de seneste to år er foreløbige, mens de foregående år er baseret på det endelige nationalregnskab.

Vis hele teksten »
« Minimer teksten
Statistik­dokumentation

Nationalregnskab: Årligt

Del sidens indhold
BNP-vækst fortsætter i første kvartal

30. juni 2023

Bruttonationalproduktet (BNP) steg med 0,6 pct. i første kvartal 2023, når der korrigeres for prisudvikling og sæsonbevægelser. BNP er dermed gået frem de seneste fire kvartaler og ligger 1,7 pct. højere i første kvartal 2023 sammenlignet med første kvartal 2022. Væksten for første kvartal 2023 er revideret op med 0,4 procentpoint i forhold til den første offentliggørelse af nationalregnskabet. Kvartalsvæksten i BNP var især drevet af fremgang i medicinalindustrien og transportbranchen samt stigende eksport og privatforbrug. I første kvartal steg beskæftigelsen med 0,3 pct., svarende til 8.900 personer, mens de præsterede timer steg 0,2 pct. Læs mere om usikkerhed ved denne opgørelse af nationalregnskabet og revisioner siden seneste offentliggørelse under Særlige forhold.

Nationalregnskab  1. kvt. 2023 revideret

30. juni 2023 - Nr. 238

Hent som PDF

Næste udgivelse: 31. august 2023

Alle udgivelser i serien: Nationalregnskab

Kontakt

 Jonas Dan Petersen, tlf. 30 57 18 26

Emma Gabriel, tlf. 21 19 39 76

Kilder og metode

Det kvartalsvise nationalregnskab udarbejdes på grundlag af stort set al konjunkturstatistik, der beskriver delområder inden for økonomi og beskæftigelse. Ved at kombinere disse statistikker med nationalregnskabssystemets begrebsapparat bliver det muligt at afstemme de forskellige oplysninger til et samlet billede. Læs mere i statistikdokumentationen. Læs også en uddybende dokumentation af kilder og  metoder på www.dst.dk/nationlregnskab.

Vis hele teksten »
« Minimer teksten
Statistik­dokumentation

Nationalregnskab: Kvartalsvist